**Amaro Rodríguez Felipe y Tejera Machado** (født i San Cristóbal de La Laguna på Tenerife, 3. mai 1678, død 4. oktober 1747, San Cristóbal de La Laguna), også kjent som **Amaro Pargo**, var en spansk kaper, sjøkaptein, navigatør og marinehelt.

Liv og virke
------------

### Bakgrunn

Amaro var sønn av Juan Rodríguez Felipe de Barrios og Beatriz Tejera Machado. Han ble døpt i kirken *Nuestra Señora de los Remedios*, som nå er katedral for San Cristóbal de La Laguna. Han hadde syv søsken.

Hans ungdom var påvirket av piratvirksomheten som var et økende problem i farvannene rundt Kanariøyene.

### Tilnavnet

Det er ikke helt avklart hvorfor Rodríguez Felipe fikk tilnavnet «Pargo». Tradisjonelt er det blitt antatt at psevdonymet skyldes at han som angriper var *rask* og *smidig i kamp* og beveger seg til sjøs som fisken kjent som *pargo* på spansk. Senere er det blitt påstått at det hadde med hans ansiktstrekk å gjøre. Men også andre teorier har blitt lansert. Professor Manuel de Paz ved Universitetet i La Laguna og forskeren og bibliotekaren Daniel García Pulido mener at det var hele slekten hans som var kjent under dette kallenavnet.

### Virksomhet

Amaro Pargos grav i klosteret Santo Domingo de Guzmán
Han tilpasset lasterom på sine fartøyer for å transportere slaver, som ofte ble transportert under umennesklige forhold (dette var i og for seg vanlig på denne tid). Slaver ble benyttet på plantasjer i Vestindia eller sukkerbruk på Kanariøyene. Amaro Pargo tjente en formue på denne virksomheten, og ble til slutt Kanariøyenes rikeste mann.

Han var en venn av dominikanernonnen María de León Bello y Delgado, og hun inspirerte ham til å utøve veldedighet i lokalsamfunnet, særlig for å få slutt på fattigdommen.

Han døde den 4. oktober 1747 i hjembyen San Cristóbal de La Laguna, og ble begravd i klosteret Santo Domingo de Guzmán.

Ettermæle
---------

Amaro Pargo var en figur som en gang hadde samme rykte og popularitet som Svartskjegg (Edward Teach) og Francis Drake. På grunn av sin støtte til den spanske kronens kamp mot utenlandske fiender ble Amaro Pargo en nasjonalhelt. Han kjempet mot noen av de mest beryktede og fryktede pirater i sin samtid, blant andre Svartskjegg.

Referanser
----------

1. ↑   mdc.ulpgc.es, besøkt 12. juli 2016[Hentet fra Wikidata]
2. ↑  De Paz Sánchez, Manuel; García Pulido, Daniel (2015). *El corsario de Dios. Documentos sobre Amaro Rodríguez Felipe (1678-1747)*. Documentos para la Historia de Canarias. Francisco Javier Macías Martín (ed.). Canarias: Archivo Histórico Provincial de Santa Cruz de Tenerife. ISBN 978-84-7947-637-3. Besøkt 8. juni 2016.
3. ↑  «BOC - 2004/181. Viernes 17 de Septiembre de 2004 - 1338». *www.gobiernodecanarias.org*. Besøkt 29. desember 2021. «Primero.- Por Decreto del Gobierno de Canarias de 16 de junio de 2003, publicado en el Boletín Oficial de Canarias nº 132, de 10 de julio de 2003, se declara Bien de Interés Cultural, con categoría de Sitio Histórico, la Iglesia de Nuestra Señora del Rosario, con los bienes muebles vinculados a la misma y la Casa del Pirata Amaro Pargo, en el término municipal de El Rosario, isla de Tenerife y se delimita su entorno de protección. (---) Nuestro personaje -Amaro Rodríguez Felipe-, nació en 1695 en La Laguna, siendo hijo de D. Juan Rodríguez Felipe de Barrios y Dña. Beatriz Tejera Machado y contando con dos hermanos y cinco hermanas, tres de las cuales ingresaron en el Convento de Santa Catalina de Siena.»
4. ↑  efe. «Amaro Pargo, el pirata canario que se enamoró de una monja». *ABC.es*. Besøkt 8. mai 2016.
5. 1 2  «Amaro Pargo, la patente de un corso». *eldia.es*. Besøkt 8. mai 2016.
6. 1 2  Domingo Barbuzano: *El Corsario Amaro Pargo* «Arkivert kopi». Arkivert fra originalen 3. desember 2013. Besøkt 16. november 2014.  lest 9. desember 2012
7. ↑  Frers, Ernesto (2008). *Más Allá Del Legado Pirata* **(spansk)**. Ediciones Robinbook. ISBN 978-84-7927-963-9.
8. ↑  La ruta del pirata Amaro Arkivert 15. januar 2016 hos Wayback Machine.

Eksterne lenker
---------------

* El corsario Amaro Pargo

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNE
 |